আবদুল জব্বার (ভাষা শহীদ) - Wikipedia

# আবদুল জব্বার (ভাষা শহীদ)

### উইকিপিডিয়া, মুক্ত বিশ্বকোষ থেকে

  "জব্বার" এখানে পুনর্নিদেশিত হয়েছে। শিরোনামের অন্য ব্যবহার, দেখুন জব্বার (দ্ব্যর্থতা নিরসন)।

আবদুল জব্বার (জন্মঃ ২৬ আশ্বিন ১৩২৬ বাংলা, ১৯১৯ খ্রিস্টাব্দ, পাঁচাইর গ্রাম, গফরগাঁও, ময়মনসিংহ জেলা; মৃত্যুঃ ২১শে ফেব্রুয়ারি,১৯৫২, ঢাকা) ভাষা আন্দোলনের অন্যতম শহীদ। তাঁর শহীদস্মৃতি পরবর্তীকালে বাঙালি জাতিকে জাতীয় চেতনা ও দেশপ্রেমে উদ্বুদ্ধ করে। এ চেতনার বলেই ১৯৭১ সালের সশস্ত্র সংগ্রামের মাধ্যমে বাংলাদেশের স্বাধীনতা অর্জিত হয়।

আবদুল জব্বারের পিতার নাম আবদুল কাদের। স্থানীয় পাঠশালায় কিছুকাল অধ্যয়নের পরে দারিদ্রের কারনে লেখাপড়া ত্যাগ করে পিতাকে কৃষিকাজে সাহায্য করেন। পনের বছরে নিজ খেয়ালে সবার অজান্তে গৃহত্যাগ করেন। নারায়গঞ্জে এসে সেখানে জাহাজ ঘাটে এক ইংরেজ সাহেবের সান্নিধ্যে আসেন। সাহেব তাঁকে একটি চাকরি দিয়ে বার্মায় পাঠান। সেখানে দশ-বারো বছর অবস্থান করেন। এরপর দেশে ফিরে আসেন এবং আমেনা খাতুন নামে এক যুবতীর সাথে বিবাহ বন্ধনে আবদ্ধ হন। এক পুত্রের জন্ম হওয়ার কিছুকাল পরে তার শাশুড়ি ক্যান্সারে আক্রান্ত হন। শাশুড়িকে নিয়ে ১৯৫২ সালের ২০শে ফেব্রুয়ারী ঢাকায় আসেন। পরের দিন ২১শে ফেব্রুয়ারি রাষ্ট্রভাষা বাংলার দাবিতে জনতার সমাবেশে যোগদান করেন। আন্দোলনকারিদের উপর পুলিশ গুলি চালালে তিনি গুলিবিদ্ধ হন। ঐদিন রাতে ঢাকা মেডিকেল কলেজ হাসপাতালে তাঁর মৃত্যু হয়।

'http://bn.wikipedia.org../../../%E0%A6%86/%E0%A6%AC/%E0%A6%A6/%E0%A6%86%E0%A6%AC%E0%A6%A6%E0%A7%81%E0%A6%B2_%E0%A6%9C%E0%A6%AC%E0%A7%8D%E0%A6%AC%E0%A6%BE%E0%A6%B0_%28%E0%A6%AD%E0%A6%BE%E0%A6%B7%E0%A6%BE_%E0%A6%B6%E0%A6%B9%E0%A7%80%E0%A6%A6%29.html' থেকে আনীত

Categories: ভাষা শহীদ | ১৯১৯-এ জন্ম | ১৯৫২-এ মৃত্যু

##### Views

- নিবন্ধ
- আলোচনা
- বর্তমান সংশোধন

##### অনুসন্ধান